**REPUBLIKA HRVATSKA Virovitičko-podravska županija OŠ JOSIPA KOZARCA SLATINA** N. Š. Zrinskog 2, 33520 Slatina

Slatina, 23. studenog 2015.

**Zapisnik roditeljskog sastanka: Škola u prirodi**

*Na roditeljskom sastanku, održanom 23. studenog u 17:00 h, nazočne su 32 osobe; članovi Povjerenstva za provedbu javnog poziva i izbor najpovoljnije ponude te roditelji učenika 4. razreda.*

Na osnovu čl. 15. st. 5 Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 87/14. i 81/15.) na roditeljskom sastanku, putničke agencije Astralis d.o.o. iz Slavonskog Broda i Media Turst iz Zagreba predstavile su tijek putovanja za Školu u prirodi u Novi Vinodolski, dok je agencija Brod Tours iz Slavonskog Broda poslala prezentaciju koju je predstavila Gordana Kovač, učitelj voditelj.

Na osnovu čl. 12. st. 5 Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 87/14. i 81/15.) odluku o odabiru ponude donijeli su roditelji, učitelj voditelj i učitelji pratitelji. Glasovanju su pristupile 32 osobe. Prebrojavanjem glasačkih listića utvrđeno je sljedeće:

1. Astralis d.o.o., Slavonski Brod …………. 12 glasova
2. Media Turist, Zagreb …………………….. 0 glasova
3. Brod Tours, Slavonski Brod ……………. 20 glasova

Na osnovu ostvarenih glasova roditelji, učitelj voditelj i učitelji pratitelji donijeli su:

**ODLUKU**

o odabiru ponude za organizaciju Škole u prirodi za učenike 4. razreda u

Novi Vinodolski u razdoblju od 30. svibnja do 2. lipnja 2016. godine.

**Odabrana je putnička agencija BROD TOURS iz Slavonskog Broda.**

Roditeljski sastanak završio je u 18:05 h.

Zapisničar: Sanela Tot Predsjednica Povjerenstva: Marguerite Ilesh